מיקי פלג רוטשטיין

מיקי פלג רוטשטיין (נולדה ב-17 בספטמבר 1969) היא שחקנית וזמרת ישראלית.

ביוגרפיה
נולדה וגדלה בתל אביב. למדה בגימנסיה הרצליה. מגיל צעיר הופיעה בהרכבים שונים, כרקדנית סטפס בלהקה של אמן הסטפס יענק'לה קלוסקי (1979–1983) ובצמד "ט'פרים" לצידו של אבי מילר. למדה ורקדה במסגרת הצעירה של "קול ודממה" (1984–1989). בגיל 16 הייתה בין מקימי צוותי הווי ובידור של אילת והמשיכה להופיע במסגרתם במהלך שירותה הצבאי בחיל הים.

בוגרת בית הספר הגבוה לאמנויות הבמה "בית צבי", 1993. במהלך לימודיה, זכתה במלגת הצטיינות על-שם עדה בן נחום. על השתתפותה בהצגה "אילוף הסוררת" (קתרינה), זכתה במלגת שייקספיר מטעם תיאטרון הבימה. בשנות האלפיים, נמנית בין שחקני תיאטרון הבימה.

נשואה לאיש העסקים ולשחקן רפי רוטשטיין, ואם לשלושה. גיסה הוא במאי הקולנוע והתסריטאי אריק רוטשטיין.  

בתיאטרון
ממוזער|בתפקיד אליס לצד נתן דטנר בהצגה "קרוב יותר"
ממוזער| בתפקיד ויויאן בהצגה "משוגעת"
ממוזער|בתפקיד אנטיגונה
ממוזער|הצגת היחיד "פשוטה"
ממוזער|לצידו של עמוס לביא בהצגה "ירח שחור"
ממוזער| בתפקיד זוחה בהצגה "הכתה שלנו"
ממוזער|בתפקיד יוניס בהצגה "חשמלית ושמה תשוקה"
תפקידה הראשון עם סיום לימודיה היה הלן קלר בהצגה "עושה הנפלאות", בבימויה של אורנה פורת (תיאטרון לילדים ולנוער). בהמשך, הופיעה בתיאטרון בית ליסין, תיאטרון חיפה ובתיאטרון באר שבע. בשנים אלו השתתפה בין היתר בהצגות "ירח שחור" (עלימה) לצידו של עמוס לביא, "הנשים הפיניקיות" (ת. באר שבע). "ציד המכשפות" (ת. חיפה), "פילומנה", "כחול בוער", "המלך" (ת. בית ליסין).

בשנת 1998 הצטרפה אל להקת שחקני תיאטרון הבימה. פלג-רוטשטיין השתלבה ברפרטואר הצגות "הבימה" והופיעה במגוון רחב של מחזות קלאסיים, מודרניים, מקוריים, הצגות מוזיקליות וסאטירה, ביניהם: "קרוב יותר" (אליס), "המכשפה" (חנהל'ה), "בית ברנרדה אלבה" (מרטיריו), "משוגעת" (ויויאן, על משחקה בהצגה זכתה בפרס שחקנית המשנה הטובה ביותר לשנת 2008 בפרס התיאטרון הישראלי).

גילמה את "אנטיגונה" בהפקה המשותפת של הבימה והקאמרי ובבימויו של חנן שניר. בתפקיד זה הופיעה בתיאטרון הלאומי של טאיוואן בעיר טאיפיי ובפסטיבל הבינלאומי לתיאטרון מודרני ביפן (שיזואוקה).

ההצגה "פשוטה"
בשנת 2007 זכתה מיקי במקום הראשון בפסטיבל "תיאטרונטו" 2007 עם הצגת היחיד, פרי עטה, "פשוטה" בבימויו של נורמן עיסא. לאחר הזכייה, אומצה ההצגה על ידי תיאטרון הבימה, ונכללה בין הצגות הרפרטואר (2007–2012).

ההצגה יצאה לסיור בעולם ושתתפה בפסטיבל היוקרתי להצגות יחיד – בקיל ' THESPIS- FESTIVAL, גרמניה, (שם זכתה בפרס היצירה הטובה ביותר מבין 25 מונודרמות מכל העולם), בתיאטרון העירוני DUO באיטליה, פרמה, בתיאטרון BVOLANDRA ברומניה, בוקרשט, בפסטיבל איגוד התיאטרון האירופי, בפסטיבל "MARIA" באוקראינה, קייב ובפסטיבל מחזאות מקורית בינלאומי במוסקבה. כמו כן, הוזמנה ההצגה על ידי האוניברסיטה הגבוהה לאומנויות של טייפה "TUNA", טאיוואן בה הופיעה בפסטיבל הצגות יחיד "SOLO". בד בבד הופיעה עם ההצגה בארץ ביום האישה הבינלאומי, בבתי חולים, במרכזי תמיכה שונים ובערבי התרמה.

ההצגה זכתה בביקורות נלהבות בעיתונות ובמדיה ונבחרה על פי המבקרים והעיתונות כהצגת המקור הטובה ביותר לשנת 2007. באותה שנה, עבור יצירתה זו הייתה פלג-רוטשטיין מועמדת לפרס "אשת השנה בתיאטרון".

ב-2008 נבחרה "פשוטה" להצגת השנה ב"Time Out תל אביב" והוכתרה על ידי ה-"BRITISH GUYID" הלונדוני כאחת ההצגות המיוחדות והמשפיעות ביותר.

בקולנוע ובטלוויזיה
בשנת 1998 השתתפה מיקי בסרטו של שמי זרחין "מסוכנת". כמו כן, שיחקה בסרטי הסטודנטים שהוקרנו בפסטיבלים שונים וזכו בפרסים: "חיים של ריטה" (פסטיבל קולנוע דרום), "צלקת" (פרס פסטיבל הסטודנטים באוניברסיטת תל אביב לסרט הקצר), בסרט הקצר "71 מטר מרובע" בבית הספר לקולנוע במעלה (זוכה פרס ראשון).

ב-2024 שיחקה בסרטו של שמי זרחין "חמדה".

בטלוויזיה הופיעה, בין היתר, ב"ילדות רעות" (ערוץ 24), "גירושים נפלאים" (ערוץ 10), "איצ'ה" (ערוץ 2), "רון" (yes), "צעדים ראשונים"(ערוץ "טבע הדברים").

מוזיקה
פלג-רוטשטיין השתלמה בסדנת BROADWAY MUSICAL PROJECT באוניברסיטת תל אביב, בשיתוף עם בית הספר ג'וליארד בניו יורק (1996-1997).

במהלך השנים, שיתפה פעולה עם המוזיקאים רבים, בהם: אורי וידסלבסקי, יוסי בן נון, אלדד לידור, להקת אסתא, גלית פלורנץ, שי אלון.
שרה בערבי משוררים בצוותא, ערב לורקה במוזיאון תל אביב.

בשנת 2003 העלתה את המופע האקוסטי, "סימנים" עם הגיטריסט אוהד גולדבארט, שכלל שירים מקוריים.

פרסים
2016 - פרס "הבימה" ע"ש השחקן שמואל סגל לשחקנית המשנה הטובה ביותר עבור תפקידיה בהצגות "הכיתה שלנו", בתפקיד זוכה, ו"חשמלית ושמה תשוקה", בתפקיד יוניס.
2009 - זוכת פרס התיאטרון הישראלי לשחקנית המשנה הטובה ביותר על משחקה בהצגה "משוגעת" בתיאטרון הבימה מאת ובבימוייה של יעל רונן.
2008 – ההצגה "פשוטה" זוכה ב"תספיס" פסטיבל - פסטיבל המונודרמה הבינלאומי בגרמניה (קיל) בפרס היצירה הטובה ביותר ובפרס התחרות במקום השלישי.
2007 – ההצגה "פשוטה" נבחרה להצגת השנה של Time Out תל אביב.
2007 – ההצגה "פשוטה" נבחרה על ידי ידיעות אחרונות לאחת מעשר ההצגות שאסור לפספס.
2007 – ההצגה "פשוטה" זכתה במקום הראשון בפרס התיאטרונטו.

תפקידים
תפקידים בתיאטרון
בתיאטרון הבימה

 הצגה  מחזאי  במאי  תפקידרומי+ג'ולייטגרי אוון (עיבוד מודרני חופשי למחזה "רומיאו ויוליה")לילך סגלקאט חתונה מאוחרתמעיין אבן ע"פ סרטו של דובר קוסאשווילישיר גולדברגלובה הגברת הראשונה מוטי לרנרמשה קפטןלו קידרלאופולד-שטאטטום סטופארדאילן רונןאווהאידהשי להבצדי צרפתילנה נודלוכי מהו טיוללהב טימור על פי נאוה סמללהב טימורנויה הבוגרתבוסתן ספרדי 2021יצחק נבוןצדי צרפתיזהרה/שכנהבקשתה האחרונה של רווקהנועם גיליגאל זקסנוריתהקב"ןנבו זיודפנה זילברגשרה אפריאטמצדה 1942מחזה מוזיקלי מאת דייוויד גולדסמית' המבוסס על מחזה מקורי מאת גלן ברנבוים.משה קפטןלולה+ רופוסאביב מתעוררפרנק ודקינדמשה קפטןגב' ברגמןסיבת המוות אינה ידועהמוטי לרנר על פי רב המכר מאת עמרי אסנהייםחנן שנירשלומית/חוקרת ש'ברטוד ואגנסנועה לזרדפנה זילברגגליהעושה כרצונומוטי לרנר עפ" ספרה של אסתי ויינשטייןאיה קפלןדסיהמלך לירויליאם שייקספירגדי רולרגןורסאצ'ה שם זמנימיכל אהרוניאלון טיראןטומיהצמה של אבאאמנון לוי ורמי דנוןרוני פינקוביץ'פרידהקוריולנוסויליאם שייקספירעירד רובינשטייןסיסיניהז'קואילן חצוראיציק ויינגרטןגאולהחשמלית ושמה תשוקה (קופרודוקציה עם תיאטרון הקאמרי)טנסי ויליאמסאילן רונןיוניסהכיתה שלנוטדיאוש סלובודז'אנקחנן שנירזוחה שרי המלחמה שי גולדשטיין מוטי קירשנבאום בלה צבעון פוסט טראומה מחזאים מגרמניה וישראל דדי ברון נעמי מוריס שימל חנוך לוין יעל רונן חולדונקה (מושגת) אוגוסט מחוז אוסייג' טרייסי לטס אילן רונן איווי ווטסון משוגעת יעל רונן יעל רונן ויויאן, מאושפזת במחלקה אנטיגונה סופוקלס חנן שניר אנטיגונה פשוטה מיקי פלג-רוטשטיין נורמן עיסא הצגת יחיד בביצוע של מיקי פלג-רוטשטיין בית ברנרדה אלבה פדריקו גארסיה לורקה אילן רונן מרטיריו המכשפה (קומדיה מוזיקלית) אברהם גולדפדן בתרגומו, עיבודו ובימויו של מיקי גורביץ' לאהל'ה ציד המכשפות, (קופרודוקציה עם תיאטרון חיפה) ארתור מילר שמואל הספרי סוזאנה וולקוט קולות נויה לנצט נויה לנצט עצמאית קרוב יותר פטריק מרבר אילן רונן אליס סוניה מושקט סביון ליברכט איציק ויינגרטן סוניה מושקט

בבית ליסין

 הצגה  מחזאי  במאי  תפקיד  שנים כחול בוער דוד מ. גריר אוהד אשכנזי תמי בלקווד 1999-1997 הרולד ומוד קולין היגינס איציק ויינגרטן ננסי 1995 פילומנה אדוארדו דה פיליפו איציק ויינגרטן המאהבת 1995-1994 המלך שמואל הספרי שמואל הספרי רחלי 1993

בתיאטרון באר שבע

 הצגה  מחזאי  במאי  תפקיד  שנים הנשים הפיניקיות אוריפידס כריסטוף אנטיגונה 1998 ירח שחור מוטי אברבוך רזי אמיתי עלימה 1998-1997

בתיאטרון הספרייה

 הצגה  מחזאי  במאי  תפקיד ביירות אלן בואן ארתור קוגן בלו ג'יג'י קולט מיטקו בוזקוב סידוני

בתיאטרון תמונע

 הצגה  מחזאי  במאי  תפקיד  שנה פרסונה מחווה לאינגמר ברגמן ליזי דורון 2009 אלוורה עידו בורנשטיין ושלמה פלסנר שלמה פלסנר אהובה 2004

הצגות ילדים ונוער

 הצגה  מחזאי  במאי  תפקיד  תיאטרון או פסטיבל  שנה עושה הנפלאות ויליאם גיבסון אורנה פורת הלן קלר תיאטרון אורנה פורת 1999-1994 וגר זאב עם כבש חמוטל בן זאב יקי מחרז הכבשה זוכה פסטיבל חיפה 1998 תעלולי נאסר א-דין יצחק גורמזאנו גורן אבי מלכה יסמין פסטיבל חיפה 1996 ארכיספקטרום היפוטטוס ה-1 דתיה בן דור אבי מלכה האדומה זוכה פסטיבל חיפה 1995 המסע אל הקוסם (מחזמר) אורי פסטר מרי פופינס סופרלנד 1992

תפקידים בקולנוע ובטלוויזיה

בקולנוע

 סרט  במאי  תפקיד  פסטיבלים, פרסים ושנה חיים של ריטה נופר חברוני ריטה פסטיבל סרטי נשים ופסטיבל קולנוע דרום, זוכה פרס העריכה בפסטיבל קולנוע דרום, 2011 71 מטר מרובע (28 דקות) אלירן מלכא האמא זוכה פרס פסטיבל הסרטים בבית הספר לקולנוע במעלה, השתתף גם בפסטיבל סרטי דתות בטרנטו, איטליה, הפסטיבל היהודי בלונדון צלקת עמיקם קובנר האשה המצולקת זוכה פרס הפסטיבל הבינלאומי לסרטי סטודנטים, 2004 מסוכנת שמי זרחין רקדנית סטפס 1998חמדה שמי זרחין רות2024

בטלוויזיה

 תוכנית/סדרה  סוגה  ערוץ  במאי  תפקיד  שנה גירושים נפלאים סדרת טלוויזיה yes stars Drama עופר ויצמן 2010 ילדות רעות סדרת דרמה מוזיקלית יומית ערוץ 24 עדי בנימינוב 2006 צעדים ראשונים ערוץ טבע הדברים הגשה וכתיבה 2005 איצ'ה קומדיית מצבים ערוץ 2, רשתשירילי דשא שמש 1996

קישורים חיצוניים

צבי גורן, "פשוטה" בראש הזוכים בתיאטרונטו, באתר הבמה, 8 באפריל 2007

מיקי פלג באתר ארכיון תיאטרון "הבימה"

הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:זוכות פרס התיאטרון הישראלי
קטגוריה:זוכי פרס התיאטרון הישראלי
קטגוריה:בוגרות בית צבי
קטגוריה:בוגרי בית צבי
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:ישראליות שנולדו ב-1969
קטגוריה:ישראלים שנולדו ב-1969